

**MESTNA OBČINA LJUBLJANA**

**M E S T N I S V E T**

**Komisija za mandatna vprašanja,**

**volitve in imenovanja**

Na podlagi 19. člena Zakona o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19 – odl. US, 67/19 – odl. US in 82/21) in 11. člena Odloka o ustanovitvi in izdajanju javnega glasila Ljubljana (Uradni list RS, št. 66/95, 10/01 in 1/11) Komisija za mandatna vprašanja, volitve in imenovanja vabi k sodelovanju kandidate za

**ODGOVORNEGA UREDNIKA**

**JAVNEGA GLASILA LJUBLJANA**

Za odgovornega urednika je lahko imenovan kandidat, ki poleg splošnih pogojev, določenih z zakonom, ki so:

1. ima izkaz o aktivnem znanju slovenskega jezika, če ni državljan RS,
2. je poslovno sposoben,
3. mu ni izrečena prepoved opravljanja poklica, dejavnosti ali javnega nastopanja,
4. po ustavi ali zakonu ne uživa imunitete,

izpolnjuje še naslednje pogoje, in sicer:

1. ima visoko izobrazbo družboslovne smeri,
2. ima najmanj pet let delovnih izkušenj na podobnih delovnih mestih.

Kandidat mora predložiti tudi programsko zasnovo glasila za mandatno obdobje in življenjepis s točnimi opisi del in nalog, ki jih je doslej opravljal.

Mandat odgovornega urednika traja štiri leta.

K prijavi morajo kandidati **predložiti naslednja dokazila**:

* *pisno izjavo kandidata, da izpolnjuje pogoje iz 19. člena Zakona o medijih (glej točke 1 - 4);*
* *kot dokazilo o doseženi izobrazbi kandidat predloži fotokopijo diplome;*
* *kot dokazilo o najmanj petih letih delovnih izkušenj na podobnih delovnih mestih*

*kandidat predloži fotokopijo delovne knjižice oz. ustrezno dokazilo;*

* *pisno izjavo, kje in koliko časa je delal na podobnih delovnih mestih.*

Prednost pri izbiri bodo imeli kandidati, ki bodo izkazovali poznavanje mesta Ljubljane in njegove vizije ter imajo reference iz založništva in/ali novinarstva.

Vsa dokazila morajo biti predložena v uradnem jeziku Republike Slovenije. Če so potrdila priložena v tujih jezikih, je potrebno priložiti uraden prevod.

Kandidati, ki izpolnjujejo pogoje, naj pošljejo prijave z dokazili o izpolnjevanju razpisnih pogojev **v 10 dneh** po objavi razpisa v zaprti kuverti na naslov: **Mestna občina Ljubljana, Mestni svet – KMVVI, p.p. 25, 1001 Ljubljana**, s pripisom »**Razpis za odgovornega urednika javnega glasila Ljubljana«.**

V izbirni postopek se bodo uvrstile samo popolne in pravočasno prispele vloge kandidatov, ki bodo izpolnjevali razpisne pogoje in tudi predložili programsko zasnovo glasila za mandatno obdobje. Za nepopolno vlogo bo komisija štela tudi vlogo, ko kandidat ne priloži zahtevanih dokazil v objavi razpisa ter vlogo, iz katere ni mogoče razbrati, ali kandidat izpolnjuje razpisne pogoje.

Z odločitvijo Mestnega sveta Mestne občine Ljubljana bodo prijavljeni kandidati seznanjeni v osmih dneh po sprejetju sklepa o imenovanju.

Morebitne dodatne informacije dobite vsak dan od 10. do 12. ure na telefonu: 01/306-1290 (Magdalena Škerl).

V besedilu javnega razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**MESTNA OBČINA LJUBLJANA**